Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14532

2005. nov. 24. 81.. Nincs változás 1 A módosítás csak az I. Kötetet érintette. 2 Nem érint semmilyen Szabványt vagy Ajánlott Gyakorlatot. 3 Csak a III. és V. Kötetet érintette. 4 Nem érinti a II. Kötetet. Bevezetés A nemzetközi légiforgalmi távközlési szolgálat célja a nemzetközi léginavigáció biztonságához, rendszerességéhez és hatékonyságához szükséges távközlési hálózat és rádióberendezések biztosítása. Ebben a kiadványban rögzítjük a nemzetközi Légiforgalmi Távközlési Szolgálat eljárásait, világméretű használatra. Elismerjük, hogy bizonyos esetekben szükség lehet Kiegészítő Eljárásokra annak érdekében, hogy megfeleljenek az ICAO Körzetek konkrét követelményeinek. Bármely ilyen célra javasolt Kiegészítő Eljárásnak, a körzetre specifikus követelménynek kell lennie, és nem lehet olyan előírás, amely bele van foglalva a világméretű ICAO Eljárásokba, vagy azokkal ellentmondásban van. Ebben a dokumentumban helyt adtunk az ITU Rádiószabályzat bizonyos elemeinek, ahol ez helyénvaló. Felhívjuk ezen Eljárások felhasználóinak figyelmét arra, hogy a Nemzetközi Távközlési Egyezmény Rádiószabályzat függeléke átfogó természetű, ezért minden ide tartozó esetben alkalmazni kell. A "Rádiószabályzat"-ra történő minden hivatkozás a Nemzetközi Távközlési Unió (ITU) által kiadott Rádiószabályzatra értendő. A kommunikációs eljárásokat a DOC 8400-ban található Rövidítésekkel és Kódokkal, valamint azokkal az egyéb kódokkal és rövidítésekkel együtt kell alkalmazni, amelyeket az ICAO a távközlésben történő használatra jóváhagy. A II. Kötet számos olyan, tájékoztatások cseréjére vonatkozó eljárást tartalmaz, amelyet elsősorban a kis modulációs sebességű távközlésre dolgoztak ki, ahol a 2-es és 3-as számú Nemzetközi ABC kódolt karakterei használatosak. A közepes és nagy jelátviteli sebességnél használt 5-ös számú Nemzetközi ABC-re (IA-5) vonatkozó előírások a 10-es Annex III. kötetében találhatók. 2007/70/II. szám

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes